Z M L U V A   O   D I E L O č. _________

podľa ustanovenia § 536 a nasl. zákona č. 513/1991 Zb. Obchodný zákonník 

Zmluvné strany:

Objednávateľ:	Mesto Košice
so sídlom Trieda SNP 48/A, 040 11 Košice
IČO: 00 691 135
DIČ: 2021186904
IČ DPH: SK 2021186904
štatutárny orgán: MUDr. Richard Raši, PhD., MPH – primátor mesta
bankové spojenie: Prima banka Slovensko, a.s.	
IBAN: SK 03 5600 0000 0004 4248 6001
SWIFT (BIC):  KOMASK2X

(ďalej len „Objednávateľ“)

a

Zhotoviteľ:		_____________
so sídlom _____________,
IČO: _____________
DIČ: _____________
IČ DPH: _____________ 
zapísaná v Obchodnom registri Okresného súdu _____________, v oddiele _____________, vo vložke č. _____________
štatutárny orgán: _____________ – (funkcia)
bankové spojenie: _____________	
IBAN:
	SWIFT (BIC):
(ďalej len „Zhotoviteľ“)

(ďalej spoločne aj „Zmluvné strany“)

uzatvárajú na základe vzájomne dosiahnutého konsenzu predovšetkým podľa ustanovenia § 536 a nasl. zákona č. 513/1991 Zb. Obchodný zákonník túto Zmluvu o dielo (ďalej len „Zmluva“):

Preambula
	Zmluva sa uzatvára na základe verejného obstarávania v zmysle zákona č. 25/2006 Z. z. v znení neskorších predpisov (ďalej len „zákon“)

Čl. 1
ÚVODNÉ USTANOVENIA

1.	Osoby oprávnené konať v mene Zmluvných strán:
a)	Osoby oprávnené za Objednávateľa:
	- na podpis Zmluvy a dodatkov:			MUDr. Richard Raši, PhD., MPH
primátor 
- na konanie vo veciach Zmluvných:		
Ing. Margita Hanušovská
							zástupca riaditeľa

- vo veciach realizácie a prevzatia diela:	- Ing. Mária Kottferová, vedúca 
                                                                            referátu životného prostredia
  a energetiky
								- Ing. Milan Ilenin			
- Jozef Sirotňák, vedúci oddelenia 
  (BPMK s.r.o.)

b)	Osoby oprávnené za Zhotoviteľa:
-	na podpis Zmluvy a dodatkov:	________________
________________
-	na konanie vo veciach Zmluvných:	________________
-	vo veciach realizácie diela:	________________
-	vo veciach prevzatia diela:		________________

2.	Interpretácie
a)	Názvy článkov v Zmluve slúžia len na uľahčenie odkazovania a nemajú vplyv na podmienky Zmluvy a jej interpretácie.
b)	Pokiaľ z obsahu nevyplýva niečo iné, v tejto Zmluve singulár sa týka plurálu a naopak.
c)	Akákoľvek zmienka o článku, odseku alebo ustanovení znamená odkaz na článok, odsek alebo ustanovenie tejto Zmluvy, pokiaľ z obsahu nevyplýva niečo iné.

Čl. 2
PREDMET ZMLUVY
1.	Predmetom tejto Zmluvy je záväzok Zhotoviteľa vyhotoviť pre Objednávateľa dielo Komplexný energetický audit administratívneho objektu „Magistrát – Mesto Košice“,  Tr. SNP 48/A, Košice (ďalej len dielo) v zmysle zákona NR SR č.321/2014 Z.z z 21. októbra 2014 o energetickej efektívnosti a o zmene a doplnení niektorých zákonov, ktorým sa ustanovuje postup pri výkone energetického auditu. Činnosti, ktoré sú predmetom tejto zmluvy vykoná Zhotoviteľ pre Objednávateľa v rozsahu:
a)	Vykonanie komplexného energetického auditu v zmysle ods.1 (ďalej len „dokument“) v súlade zo zákonom a v rozsahu minimálne v rozsahu uvedenom v prílohe č. VI smernice 2012/27/EÚ. (viac informácií na http://www.urso.gov.sk/sites/default/files/SEPaR_2012-27-EU_sk.pdf )

b)	Vypracovanie správy z energetického auditu. Súčasťou správy musí byť návrh energeticky úsporných opatrení vrátane ich rozsahu, finančného nákladu na realizáciu a ekonomickej návratnosti investície, aby sa po ich realizácií dosiahol stav ktorý je požadovaný v Operačnom programe Kvalita životného prostredia Prioritná os 4 Energeticky efektívne nízkouhlíkové hospodárstvo vo všetkých sektoroch, Špecifický cieľ 4.2.1 Zníženie spotreby energie pri prevádzke verejných budov, aktivita A Zníženie energetickej náročnosti verejných budov. (viac informácií na  http://www.opzp.sk/po-2014-2020/operacny-program-kvalita-zivotneho-prostredia/ )
2.	Zhotoviteľ prehlasuje, že v dobe platnosti tejto Zmluvy je oprávnený vykonávať činnosť energetického audítora prostredníctvom seba alebo tretej osoby na základe dokladu potvrdzujúceho odbornú spôsobilosť podľa § 9 ods. 9 zákona č. 476/2008 Z.z. o efektívnosti pri používaní energie a o zmene a doplnení zákona č. 555/2005 Z. z. o energetickej hospodárnosti budov a o zmene a doplnení niektorých zákonov v znení zákona č. 17/2007 Z.z. V prípade využitia subdodávok zabezpečí Zhotoviteľ požadovanú odbornosť a kvalifikáciu. Vykonanie časti plnenia subdodávateľom nezbavuje zhotoviteľa zodpovednosti za plnenie zmluvy.
3.	Detailný popis jednotlivých položiek predmetu zmluvy v zmysle ods. 1 tohto článku zmluvy, ich obsah a rozsah je definovaný v prílohe „Špecifikácia predmetu zákazky“.
4.	Zhotoviteľ prehlasuje, že podklady, ktoré mal k dispozícií pre spracovanie cenovej ponuky,  boli postačujúce pre kvalitné zhotovenie diela.
5.	Zhotoviteľ je povinný zhotoviť dielo riadne a včas. Dielo je zhotovené riadne, ak spĺňa všetky požiadavky podľa zmluvy a zodpovedajú účelu sledovanému zmluvou. Dielo musí byť zhotovené v súlade s technickými normami, právnymi predpismi a bez vád, ktoré by mohli mať za následok vznik škody na strane objednávateľa alebo tretej osoby.
6.	Objednávateľ si vyhradzuje právo počas realizácie diela dávať zhotoviteľovi záväzné pokyny týkajúce sa obsahu plnenia a termínov plnenia, za predpokladu, že takéto pokyny na zmenu súvisia s obsahovou náplňou predmetu diela a zodpovedajú kritériám zadávacej dokumentácie verejného obstarávania.
7.	Prevzatie a odovzdanie diela bude uskutočnené na základe preberacieho protokolu, potvrdenom zástupcami obidvoch zmluvných strán.

Čl. 3
DOBA PLNENIA

1.	Zhotoviteľ sa zaväzuje zrealizovať a odovzdať dielo Objednávateľovi najneskôr do 60 dní odo dňa účinnosti zmluvy o dielo. 
2.	Objednávateľ je oprávnený nariadiť Zhotoviteľovi prerušenie vykonávania diela pri podstatnom porušení zmluvných povinností stanovených touto zmluvou.
3.	Prerušenie prác z dôvodov na strane Zhotoviteľa nemá vplyv na konečný termín zhotovenia a odovzdania diela. Zvýšené náklady Zhotoviteľa spojené s nepredvídateľnými okolnosťami sú zahrnuté v cene diela.  

Čl. 4
CENA DIELA – PLATENIE
1.	Objednávateľ a Zhotoviteľ sa dohodli, že cena predmetu Diela je dojednaná v súlade so zákonom 18/1996 Z.z. o cenách v znení neskorších zmien a dodatkov a vyhlášky Ministerstva financií Slovenskej republiky 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov nasledovne:

Objednávateľ sa zaväzuje uhradiť Zhotoviteľovi dohodnutú cenu za dielo vo výške:

Cena diela bez DPH		slovom:                                                     €	
DPH 		slovom:                                                     €	
Cena diela s DPH 		slovom:                                                     €	

2.	Cena na dohodnutý predmet Zmluvy je stanovená ako pevná a konečná.
3.	Zmluvné strany sa dohodli na tom, že cena diela bude uhradená na základe daňového dokladu  - faktúry vystavenej zhotoviteľom po odovzdaní a prevzatí diela. 

4.	Faktúra bude vystavená so splatnosťou 30 dní odo dňa jej doručenia  objednávateľovi.

5.	Faktúra musí obsahovať údaje stanovené platnou právnou úpravou. Prílohou faktúry je preberací protokol. V prípade, že faktúra nebude obsahovať zákonom stanovené náležitosti Objednávateľ je oprávnený vrátiť ju Zhotoviteľovi na doplnenie. V takom prípade lehota splatnosti začína plynúť až doručením opravenej faktúry Objednávateľovi.

Čl. 5
ZMLUVNÉ POKUTY

1.	V prípade omeškania Zhotoviteľa s dokončením diela v termíne uvedenom článku, vzniká Objednávateľovi právo na zaplatenie zmluvnej pokuty vo výške 0,03 % z ceny diela (bez DPH) za každý začatý deň omeškania.
2.	Ak Objednávateľ odstúpi od Zmluvy z dôvodov na strane Zhotoviteľa, je Zhotoviteľ povinný uhradiť Objednávateľovi zmluvnú pokutu vo výške 10% z ceny diela (bez DPH).
3.	V prípade neplnenia záväzkov Zhotoviteľa vyplývajúcich z VDP, u ktorých nie je výška zmluvnej pokuty samostatne riešená v predchádzajúcich bodoch, vzniká Objednávateľovi právo na zaplatenie zmluvnej pokuty vo výške 0,03 % z ceny diela (bez DPH) za každý prípad aj začatý deň, kedy trvá porušenie povinnosti, resp. stav týmto porušením vyvolaný.
4.	Uplatnením Zmluvnej pokuty právo na náhradu škody nezaniká. Rovnako nezanikajú ani nároky vyplývajúce z vád predmetu Zmluvy uplatnených Objednávateľom voči Zhotoviteľovi. Zmluvné strany sa dohodli, že zmluvné pokuty dojednané Zmluvnými stranami v tejto Zmluve sa stávajú splatnými v okamihu, kedy nastane skutočnosť majúca za následok vznik práva na jej zaplatenie oprávnenej Zmluvnej strane.
5.	Objednávateľ je oprávnený započítať jednostranným úkonom svoje nároky z titulu zmluvných pokút voči všetkým pohľadávkam Zhotoviteľa voči Objednávateľovi.
6.	Zaplatenie Zmluvných pokút podľa tohto článku Zmluvy nezbavuje Zhotoviteľa povinnosti predmetnú činnosť vykonávať s cieľom minimalizovania príčin a zvyšovania prevencie pre zamedzenie ich opakovania.

Čl. 6
OSOBITNÉ USTANOVENIA

1.	Neoddeliteľnou súčasťou tejto Zmluvy sú tzv. Všeobecné dodacie podmienky (VDP), ktoré sú prílohou tejto Zmluvy, a ktoré podrobne upravujú  podmienky tejto Zmluvy. Odlišné dojednania v texte Zmluvy majú prednosť pred ustanoveniami uvedenými vo VDP.
2.	Zhotoviteľ sa zaväzuje riadiť sa pri vykonávaní diela pokynmi Objednávateľa.
3.	Zhotoviteľ je oprávnený postúpiť pohľadávky a iné práva vyplývajúce z tejto Zmluvy voči Objednávateľovi len po predchádzajúcom písomnom súhlase Objednávateľa. Zhotoviteľ je oprávnený použiť pohľadávky vyplývajúce z tejto Zmluvy voči Objednávateľovi ako zábezpeku, alebo pre iné zabezpečenie svojich záväzkov voči tretej osobe len po predchádzajúcom písomnom súhlase Objednávateľa.
4.	Objednávateľ je oprávnený na započítanie akýchkoľvek splatných aj nesplatných pohľadávok voči Zhotoviteľovi na akékoľvek splatné i nesplatné pohľadávky Zhotoviteľa, a to aj v prípade odstúpenia od Zmluvy, tzn. že možnosť započítania sa vzťahuje aj na pohľadávky z prípadného bezdôvodného obohatenia. Zhotoviteľ nie je oprávnený započítať svoje pohľadávky voči pohľadávkam Objednávateľa, bez jeho súhlasu.
5.	Zmluvné strany sa zaväzujú vzájomne sa informovať o všetkých právne významných skutočnostiach, ktoré môžu mať významný vplyv na plnenie povinností určených touto Zmluvou ako aj pre realizáciu predmetu Zmluvy.
6.	Zmluvné strany sa ďalej zaväzujú poskytovať si náležitú súčinnosť najmä tým, že svoje požiadavky budú zadávať vhodnou formou s jasným formulovaním záležitostí – predmetu a účelu, ktoré by chceli dosiahnuť.
7.	Ak sa kedykoľvek Zmluvným stranám stane známa okolnosť, ktorá môže byť podnetom pre neplnenie ktorejkoľvek podmienky vymedzenej v Zmluve, táto Zmluvná strana je povinná poslať okamžite písomnú správu druhej Zmluvnej strane, špecifikujúcu podrobnosti týchto okolností a strany majú pokračovať v spolupráci tak, aby zabezpečili riadne plnenie Zmluvy.
8.	Pokiaľ v tejto Zmluve nie je uvedené inak, všetky oznámenia alebo iná komunikácia podľa alebo v súvislosti s touto Zmluvou (ďalej len „oznámenie“) musí byť vyhotovená písomne a doručovaná druhej Zmluvnej strane prostredníctvom univerzálneho poštového doručovateľa, elektronickou poštou, osobne, alebo faxom na korešpondenčné údaje Zmluvných strán uvedené v nasledujúcom odseku tohto článku Zmluvy. Za deň alebo čas doručenia oznámenia sa považuje:
a)	ak sa doručuje prostredníctvom univerzálneho poštového doručovateľa, deň prevzatia zásielky obsahujúcej oznámenie prijímajúcou Zmluvnou stranou. Oznámenie sa považuje za doručené prijímajúcej Zmluvnej strane aj okamihom vrátenia zásielky odosielajúcej Zmluvnej strane z dôvodu „adresát neznámy“, „zásielka neprevzatá v odbernej lehote“, „adresát nezastihnutý“, „adresát požiadal o doposielanie“, alebo z akéhokoľvek iného dôvodu,
b)	ak sa doručuje elektronickou poštou, deň alebo čas, kedy bolo odosielajúcej Zmluvnej strane doručené elektronické potvrdenie o doručení, resp. prečítaní e-mailovej správy obsahujúcej oznámenie prijímajúcou Zmluvnou stranou,
c)	ak sa doručuje osobne, deň alebo čas prijatia oznámenia prijímajúcou Zmluvnou stranou, 
d)	ak sa doručuje faxom, deň alebo čas uvedený na potvrdení vydanom faxovým zariadením odosielajúcej Zmluvnej strany o úspešnom prenose faxovej správy prijímajúcej Zmluvnej strane. 
9.	Zhotoviteľ je povinný písomne oznamovať Objednávateľovi každú zmenu jeho identifikačných údajov uvedených v záhlaví tejto Zmluvy, a to v lehote najneskôr 5 dní odo dňa, kedy nastala zmena niektorého z týchto údajov. V prípade, že si Zhotoviteľ povinnosť podľa tohto odseku Zmluvy nesplní, alebo sa dostane do omeškania s jej splnením v čase, kedy mu Objednávateľ zašle oznámenie podľa tejto Zmluvy, Zhotoviteľ v celom rozsahu zodpovedá za to, že sa neoboznámil s obsahom oznámenia odosielaného Objednávateľom podľa tejto Zmluvy a má sa za to, že nastali účinky náhradného doručenia podľa tejto Zmluvy.

Čl. 7
TRVANIE ZMLUVNÉHO VZŤAHU

1.	Táto zmluva nadobúda: 
a)	platnosť dňom podpisu zmluvných strán.
b)	účinnosť dňom nasledujúcom po dni jej zverejnenia v súlade s § 47a Občianskeho zákonníka.
2.	Deň účinnosti zmluvy oznámi Objednávateľ Zhotoviteľovi bez zbytočného odkladu po nadobudnutí jej účinnosti.
3.	Zmluvné strany sa dohodli, že pokiaľ bude splnená podmienka zverejnenia Zmluvy podľa ustanovenia § 47a zákona č. 40/1964 Zb. Občiansky zákonník neskôr, ako dôjde k faktickému začatiu plnenia predmetu tejto Zmluvy, platia pre vysporiadanie práv z titulu bezdôvodného obohatenia ustanovenia tejto Zmluvy svojou povahou a účelom najbližšie. Plnenia prijaté a poskytnuté pred nadobudnutím účinnosti tejto Zmluvy sa priamo započítajú oproti právam z titulu bezdôvodného obohatenia v zásade tak, akoby bola Zmluva účinná už v dobe faktického začatia plnenia predmetu tejto Zmluvy, pokiaľ sa Zmluvné strany nedohodnú inak. Ustanovenie § 47a ods. 4 zákona č. 40/1964 Zb. Občiansky zákonník dojednaním podľa tohto článku Zmluvy ostáva nedotknuté.
4.	Zmluva zaniká splnením alebo na základe písomnej dohody Zmluvných strán, odstúpením od Zmluvy niektorou zo Zmluvných strán výlučne z dôvodu uvedeného v tejto Zmluve alebo vo VDP.
5.	Okrem prípadov uvedených vo VDP je Objednávateľ oprávnený odstúpiť od Zmluvy v nasledovnom prípade a to ak je zrejmé, že Zhotoviteľ nedokáže zhotoviť predmet Zmluvy alebo jeho časť riadne a/alebo včas, alebo ak zastavil práce na predmete Zmluvy pred jeho dokončením.
6.	Odstúpením od zmluvy sa Zmluva zrušuje ku dňu doručenia odstúpenia od Zmluvy druhej zmluvnej strane. Odstúpením od Zmluvy zanikajú všetky práva a povinnosti Zmluvných strán zo Zmluvy s výnimkou tých, ktoré zodpovedajú čiastočnému plneniu, resp. hodnote čiastkového plnenia Zmluvných strán zrealizovaných v súlade s touto Zmluvou ku dňu odoslania odstúpenia od Zmluvy. Odstúpenie od Zmluvy sa ďalej nedotýka nároku na náhradu škody vzniknutej porušením povinností niektorou zo Zmluvných strán, ani Zmluvných ustanovení týkajúcich sa voľby práva alebo voľby zákona podľa ustanovenia § 262 zákona č. 513/1991 Zb. Obchodný zákonník, riešenia sporov medzi zmluvnými stranami a iných ustanovení, ktoré podľa prejavenej vôle strán alebo vzhľadom na svoju povahu majú trvať aj po ukončení Zmluvy.
7.	Akýkoľvek zánik Zmluvy nemá vplyv na plnenie povinností, z ktorých obsahu a účelu vyplýva, že majú byť plnené aj po zániku Zmluvy.

Čl. 8
AUTORSKÉ PRÁVA K DIELU
1.	Zhotoviteľ vyhlasuje, že ním dodané dielo nebude zaťažené právom tretej osoby, bude bez právnych vád, a to aj v prípade, ak podľa Čl. 2 ods. 2. zmluvy použije na zhotovenie diela alebo jeho časti inú osobu. V prípade zistenia právnych vád je zhotoviteľ povinný bezodkladne upraviť dielo tak, aby nenarušovalo práva tretích osôb.
2.	Zhotoviteľ nie je oprávnený poskytnúť výsledok činnosti, ktorý predstavuje dielo tretím osobám a sám ho používať bez písomného súhlasu objednávateľa.
3.	Odovzdaním diela udeľuje zhotoviteľ objednávateľovi súhlas na akékoľvek použitie diela podľa § 18 ods. 2 zákona č. 618/2003 Z. z. o autorskom práve a právach súvisiacich s autorským právom (autorský zákon) v znení neskorších predpisov, pričom sa súhlas autora diela na tento účel považuje za daný. Zhotoviteľ za tým účelom udeľuje objednávateľovi bezodplatnú výhradnú licenciu na dielo bez teritoriálneho obmedzenia na 70 rokov odo dňa odovzdania diela. 
4.	Zhotoviteľ udeľuje objednávateľovi zároveň súhlas na vykonanie akejkoľvek zmeny a akéhokoľvek zásahu do diela, ktoré je predmetom zmluvy, treťou osobou.

Čl.9
VŠEOBECNÉ A ZÁVEREČNÉ USTANOVENIA

1.	Zmluva nadobúda platnosť dňom jej podpísania zmluvnými stranami a účinnosť dňom nasledujúcim po dni jej zverejnenia na webovom sídle objednávateľa.
2.	Zmluvné strany za dohodli, že v prípade, ak by sa kedykoľvek v budúcnosti zistilo, že niektoré z ustanovení tejto Zmluvy je neplatné alebo nevykonateľné, platnosť a vykonateľnosť ostatných ustanovení Zmluvy tým nebude dotknutá. Zmluvné strany sa zaväzujú formou dodatku k tejto Zmluve nahradiť takto neplatné alebo nevykonateľné ustanovenie Zmluvy iným ustanovením, ktoré bude svojou povahou najbližšie povahe neplatnému alebo nevykonateľnému ustanoveniu, a to s prihliadnutím na vôľu oboch Zmluvných strán obsiahnutú v tejto Zmluve.
3.	Neoddeliteľnou súčasťou tejto Zmluvy o dielo sú tieto prílohy :
-	Všeobecné dodacie podmienky (VDP);
-	Ponuka zhotoviteľa;
-	Špecifikácia predmetu zákazky
4.	Zmluvné strany sa dohodli a berú na vedomie, že ich záväzkové vzťahy založené alebo súvisiace s touto Zmluvou sa spravujú ustanoveniami zákona č. 513/1991 Zb. Obchodný zákonník.
5.	Táto Zmluva je vyhotovená v štyroch rovnopisoch, z ktorých jeden rovnopis obdrží Zhotoviteľ a tri rovnopisy obdrží Objednávateľ.
6.	Akékoľvek zmeny a dodatky k tejto Zmluve sú platné len v písomnej forme po ich predchádzajúcom schválení Zmluvnými stranami.
7.	Zmluvné strany vyhlasujú, že si text Zmluvy pozorne prečítali, jeho obsahu porozumeli a že tento vyjadruje ich slobodnú a vážnu vôľu, bez akýchkoľvek omylov, čo potvrdzujú vlastnoručnými podpismi osôb oprávnených konať v ich mene, alebo v zastúpení.

V Košiciach, dňa _____________			V Košiciach, dňa _____________

Objednávateľ:						Zhotoviteľ:

                 	
funkcia: ____________					funkcia: __________